rejauldu/bengali-wikipedia huggingface dataset:
সম্ভাবনা তত্ত্ব এবং পরিসংখ্যানে, থমাস বায়েসের নামানুসারে বায়েসের উপপাদ্য (অথবা বায়েসের সূত্র বা বায়েসের নিয়ম ), কোনো একটি ঘটনার সাথে সম্পর্কিত হতে পারে এরকম জানা ঘটনার অধীনে ঐ ঘটনার সম্ভাবনা বর্ণনা করে।  উদাহরণস্বরূপ, যদি বয়সের সাথে সাথে স্বাস্থ্য সমস্যা হওয়ার ঝুঁকি বাড়তে পারে বলে জানা যায়, তবে বায়েসের উপপাদ্য একজন জানা বয়সের ব্যক্তির স্বাস্থ্য ঝুঁকিকে তার বয়স অনুযায়ী শর্তাধীন করে আরও সঠিকভাবে মূল্যায়ন করার অনুমতি দেয়, এই ধারণা করে না যে ব্যক্তির ঘটনাটি সমগ্র জনসংখ্যার মধ্যে সাধারণ ঘটনা।  বায়েসের উপপাদ্যের অনেকগুলো প্রয়োগের মধ্যে একটি হলো বায়েসীয় অনুমান, যা পরিসংখ্যানগত অনুমানের একটি বিশেষ পদ্ধতি। এটি প্রয়োগ করার ক্ষেত্রে লক্ষণীয় যে, এই উপপাদ্যের সাথে জড়িত ঘটনা ঘটার সম্ভাবনার বিভিন্ন ব্যাখ্যা থাকতে পারে। বায়েসীয় সম্ভাবনা ব্যাখ্যার পাশাপাশি উপপাদ্যটি প্রকাশ করে যে কীভাবে বিশ্বাসের একটি মাত্রা সম্ভাবনা হিসেবে প্রকাশ করা যায়। তাছাড়া সম্পর্কিত প্রমাণের প্রাপ্যতার জন্য যুক্তিযুক্তভাবে শর্তসমূহ পরিবর্তন করা উচিত। বায়েসিয়ান পরিসংখ্যানের জন্য বায়েসিয়ান ইনফারেন্স অত্যাবশ্যকীয় তথা মৌলিক নিয়ম। এটিকে "সম্ভাবনা তত্ত্বে জ্যামিতিতে পিথাগোরাসের উপপাদ্য-এর সমতুল্য" বলে মনে করা হয়।   বায়েসের সূত্রের ওপর ভিত্তি করে একটি নির্দিষ্ট জনসংখ্যায় একটি রোগের প্রাদুর্ভাব এবং একটি সংক্রামক রোগ পরীক্ষার ত্রুটির হার উভয়ই বিবেচনায় নিতে হবে যাতে একটি ইতিবাচক পরীক্ষার ফলাফলের অর্থ সঠিকভাবে মূল্যায়ন করা যায় এবং যাতে করে বেস-রেট ফ্যালাসি এড়ানো যায়।   উপপাদ্যের বিবৃতি  বায়েসের উপপাদ্যটি গাণিতিকভাবে নিম্নলিখিত সমীকরণ হিসাবে বর্ণনা করা হয়:  {\displaystyle P(A\vertB)={\frac{P(B\vertA)P(A)}{P(B)}}}  বায়েসের উপপাদ্যের গাণিতিক রূপ  যেখানে  এবং  হলো ঘটনা এবং  .    একটি শর্তাধীন সম্ভাবনা : একটি ঘটনার সম্ভাবনা  হবে এই শর্তে যদি  সত্য হয়।    -ও একটি শর্তাধীন সম্ভাবনা: একটি ঘটনা ঘটার সম্ভাবনা  হবে এই শর্তে যদি  সত্য হয়।    এবং  হলো কোনো শর্ত ছাড়াই  এবং  ঘটনা ঘটার সম্ভাবনা ; যেটি পূর্ব সম্ভাবনা এবং প্রান্তিক সম্ভাবনা হিসাবে পরিচিত।   প্রমাণ    কোনো ঘটনার জন্য  বায়েসের উপপাদ্যটি শর্তাধীন সম্ভাবনার সংজ্ঞা থেকে উদ্ভূত হতে পারে:     যেখানে  হলো A এবং B উভয়েরই সত্য হওয়ার সম্ভাবনা। একইভাবে,      এর জন্য সমাধান করে এবং  রাশিতে প্রতিস্থাপন করে বায়েসের উপপাদ্য পাওয়া যায়:      নিরবচ্ছিন্ন দৈব চলকের জন্য  দুটি অবিচ্ছিন্ন দৈব চলক X এবং Y-এর জন্য, বায়েসের উপপাদ্যটি শর্তাধীন ঘনত্বের সংজ্ঞা থেকে প্রাপ্ত হতে পারে:       অতএব,     তথ্যসূত্র   বিষয়শ্রেণী:বায়েসীয় পরিসংখ্যান বিষয়শ্রেণী:সম্ভাব্যতা উপপাদ্য বিষয়শ্রেণী:পরিসংখ্যানে উপপাদ্য
অ্যানা অ্যালয়স হেঙ্গা হলেন তানজানিয়ার একজন কূটনীতিক, আইনজীবী ও নারী অধিকার কর্মী।   জীবনী  অ্যানা অ্যালয়স হেঙ্গা দেশটিতে নারী ক্ষমতায়ন বিষয়ক ও নারী খৎনা বিরোধী বিভিন্ন উদ্যোগ নিয়ে কাজ করে চলেছেন। তিনি একজন মানবাধিকার কর্মী এবং লিগাল অ্যান্ড হিউম্যান রাইটস সেন্টারের এক্সিকিউটিভ ডিরেক্টর। ২০১৫ সালে তার সমর্থকেরা তাকে তানজানিয়ার সাধারণ নির্বাচলে প্রতিদ্বন্দ্বিতা করতে বলেছিলেন। কিন্তু, তিনি প্রতিদ্বন্দ্বিতা করেন নি। প্রতিদ্বন্দ্বিতা না করলেও দেশটির নারী সমাজকে রাজনীতিতে সক্রিয় করতে অবদান রেখে চলেছেন অ্যানা অ্যালয়স হেঙ্গা।   সম্মাননা   ২০১৯ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। তিনিসহ তিন জন আফ্রিকান নারী আন্তর্জাতিক সাহসী নারী পুরস্কার ২০১৯ লাভ করেছিলেন। অন্যরা হলেন মৌমিনা হোসেইন দারার (জিবুতি) ও ম্যাগি গোবরান (মিশর)।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:নারী অধিকার বিষয়শ্রেণী:আইনজ্ঞ
এলিয়ট হেফনার গ্লেন (জন্ম: ২০ ডিসেম্বর ১৯৯৮), যিনি এলি ডায়মন্ড নামে অধিক পরিচিত, হলেন একজন স্কটিশ ড্র্যাগ পারফর্মার। তিনি  রূপলস ড্র্যাগ রেস ইউকে-এর দ্বিতীয় মৌসুমে প্রতিদ্বন্দ্বিতা করার জন্য সর্বাধিক পরিচিত।   প্রাথমিক জীবন  গ্লেনের জন্ম ও বেড়ে ওঠা ডান্ডিতে। তিনি বেড়ে উঠেছেন একজন খ্রিস্টধর্মী ব্যক্তি হিসেবে। গ্লেন মন্টফিথ হাই স্কুলে পড়াশোনা করেছেন।   পেশাজীবন  এলি ডায়মন্ড ২০১৫ সাল থেকে ডান্ডিতে একজন ড্র্যাগ শিল্পী হিসেবে কাজ করছেন। তিনি বলেন যে, যদিও সেখানে কোনও প্রতিষ্ঠিত ড্র্যাগ অনুষ্ঠান নেই, তবে তিনি নিজেই একটি শুরু করবেন বলে আশা করছেন। তার ড্র্যাগ নামটি তার জন্ম নাম, এলিয়ট এবং ডায়মন্ডের মেয়েলি সংস্করণ থেকে এসেছে, যা ব্রিটিশ গায়ক: এলি গোল্ডিং, মেরিনা এবং দ্য ডায়মন্ডস এবং হান্না ডায়মন্ড, এবং ড্র্যাগে তিনি "হীরের মতো জ্বলজ্বল করেন" এই ধারণার দ্বারা অনুপ্রাণিত। ২০২০ সালের ডিসেম্বরে, এলি ডায়মন্ড রূপলস ড্র্যাগ রেস ইউকে-এর দ্বিতীয় মৌসুমে বারোজন প্রতিযোগীর একজন হিসেবে ঘোষিত হওয়ার পর তিনি তার ম্যাকডোনাল্ডস-এর চাকরি ছেড়ে দেন (যেখানে তিনি চিত্রগ্রহণ বিরতির সময় আবার ফিরে আসেন)। তিনি প্রতিযোগিতায় সামগ্রিকভাবে চতুর্থ স্থান অর্জন করেন। ২০২১ সালের মার্চ মাসে, দ্য গার্ডিয়ান এবং পরে ব্রিটিশ ভোগ-এর জন্য এলি ডায়মন্ড এবং তার সহকর্মী রূপলস ড্র্যাগ রেস ইউকে-এর চূড়ান্ত প্রতিযোগী লরেন্স চ্যানি, বিমিনি বন বোলাশ এবং টেইসের ছবি তোলা এবং সাক্ষাৎকার নেওয়া হয়েছিল। ২০২২ সালের ফেব্রুয়ারিতে এলি ডায়মন্ড রূপলস ড্র্যাগ রেস ইউকে-এর দ্বিতীয় মৌসুমের পুরো প্রতিযোগী দলের সাথে ওয়ার্ল্ড অফ ওয়ান্ডার এবং প্রোমোটার ভস ইভেন্টসের সহযোগিতায় আয়োজিত রূপলস ড্র্যাগ রেস ইউকে: দ্য অফিসিয়াল ট্যুর-এ যাত্রা শুরু করেন। ২০২৩ সালে তিনি ঘোষণা করেন যে জীবনযাত্রার ব্যয় বৃদ্ধির কারণে তিনি ড্র্যাগ থেকে বিরতি নিচ্ছেন।   ব্যক্তিগত জীবন  গ্লেন ড্র্যাগের বাইরে "he/him" এবং ড্র্যাগে "she/her " সর্বনাম ব্যবহার করেন। তিনি নিজেকে কুইয়ার হিসেবে পরিচয় দেন।   ফিল্মোগ্রাফি   টেলিভিশন  বছর শিরোনাম ভূমিকা মন্তব্য সূত্র ২০২১ রূপলস ড্র্যাগ রেস ইউকে প্রতিযোগী মৌসুম ২    ডিসকোগ্রাফি   ফিচার্ড শিল্পী হিসেবে  শিরোনাম বছর অ্যালবাম "ইউকে হান?"  রূপলস ড্র্যাগ রেস ইউকে-এর প্রতিযোগীরা (বানানড্রামা সংস্করণ) ২০২১  rowspan="2"  "এ লিটল বিট অফ লাভ"  -এর প্রতিযোগীদের মধ্যে)   মঞ্চ  বছর শিরোনাম প্রোমোটার স্থান  ২০২১ ড্রাইভ টাইম ড্র্যাগ দ্য পার্কিং লট সোশ্যাল নিউক্যাসল, ব্রিস্টল, ম্যানচেস্টার, লিভারপুল, বার্মিংহাম, অ্যাবারডিন, এডিনবার্গ এবং গ্লাসগো  ২০২২ রূপলস ড্র্যাগ রেস ইউকে: অফিসিয়াল ট্যুর ভস ইভেন্টস / ওয়ার্ল্ড অফ ওয়ান্ডার ইপসউইচ, অক্সফোর্ড, এডিনবার্গ, গ্লাসগো, নিউক্যাসল, নটিংহ্যাম, বোর্নমাউথ, সাউথেন্ড, ম্যানচেস্টার, শেফিল্ড, ব্ল্যাকপুল, ল্যান্ডুডনো, বার্মিংহাম, কার্ডিফ, লিভারপুল, বেসিংস্টোক, পোর্টসমাউথ, প্লাইমাউথ, লন্ডন, ডার্বি, ব্রিস্টল, ব্র্যাডফোর্ড, অ্যাবারডিন, সাউথাম্পটন, স্টকটন, ব্রাইটন এবং নিউপোর্ট    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম
right|thumb|250 px|বটিতে মাছ কাটা হচ্ছে, পাশেই একটি খালি বটি বঁটি রান্নার কাজে ব্যবহৃত একটি সরঞ্জাম। সবজি বা মাছ মাংস কাটবার জন্য অধিকাংশ বাঙালি গৃহস্থালিতেই বঁটি ব্যবহার হয়। এটি একটি অর্ধচন্দ্রাকৃতির ধাতব (প্রধানত লোহার) পাত বা ফলা যার অবতল বাঁকটি ধারালো ও উত্তল বাঁকটি ভোঁতা। সাধারণত বঁটিকে খাড়া করে রাখার জন্য একটি অনুভুমিক অংশ বা বাঁট থাকে। কাটাকুটির কাজে ব্যবহারের সময় বাঁটটিকে পা দিয়ে ধরে রাখা যায়। বঁটির বাঁট সাধারণতঃ কাঠের হয়। তবে ইদানীং ধাতব বাঁটেরও বেশ প্রচলন হয়েছে। ধাতব বাঁট হলে বাঁটটি খুব মোটা নাও হতে পারে কিন্তু ধারাল অংশটি উচু করে রাখার জন্য সেক্ষেত্রে সেদিকের নিচে অনেক সময় দুটি পা থাকে (ছবিতে দেখুন)। বঁটির মূল অংশের সাথে বাঁটের সংযোগ স্থলে কব্জা থাকে যাকে ভাঁজ করলে বঁটির ধারালো অংশ বাঁটের দিকে ও ভোঁতা অংশ বাইরের দিকে হয়ে সুরক্ষিত অবস্থায় রাখা যায়। বাঁটের উপস্থিতি দা ও বঁটির পার্থক্য; এবং বঁটিকে স্থির রেখে সবজিকে বঁটিতে ঘষে কাটা হয়, অন্যদিকে দা দিয়ে কাটার সময় লক্ষবস্তুকে স্থির রেখে দা দিয়ে কোপ দেওয়া হয়।   বঁটির প্রকার  থাম্ব|মেঝের উপর একটি বটি।   আঁশ বঁটি  মাছের আঁশ ছাড়ানো বা কখনো মাছ মাংস কাটার জন্য ব্যবহৃত বঁটি। এগুলি খুব ধারালো হয়। অনেক সময় এর পা ধাতব বা খুব মোটা কাঠ দিয়ে ভারী করে তৈরি করা হয়। কাঠের খুব বড় সাবেকী আঁশ বঁটির কব্জা নাও থাকতে পারে এবং সেক্ষেত্রে তাকে ব্যবহার না করলে শুইয়ে রাখা হয়। এই ধরনের আঁশ বঁটি খুব ভয়ঙ্কর অস্ত্র ও নানা দুর্ঘটনায় এর আঘাতে আহত বা প্রাণহানি হওয়ার সম্ভাবনা থাকতে পারে।   খড় কাটা বঁটি  এর ধারালো অংশটিতে করাতের মত খাঁজ কাটা থাকে। এতে ঘষে ঘষে গরুর জাবনা দেওয়ার জন্য গোছা গোছা খড় কেটে টুকরো করা হয়।  বিষয়শ্রেণী:রান্নার সরঞ্জাম বিষয়শ্রেণী:ছুরি
ওয়াহেগুরু (, উচ্চারণ: , শব্দগত অর্থ : "ওহ্ গুরু", প্রকৃত অনুবাদের অর্থ "বিস্ময়কর ঈশ্বর", বা, "বিস্ময়কর রক্ষক।") হলো শিখধর্মে স্রষ্টা বুঝাতে ব্যবহৃত শব্দ, যা গুরু গ্রন্থ সাহিবে প্রদত্ত বিবরণে রয়েছে। এটি আধুনিক শিখধর্মে ঈশ্বরকে নির্দেশকারী সবচেয়ে সাধারণ শব্দ।   অর্থ  বাহে্গুরু (ইংরেজিতে "ওয়াহেগুরু" হিসেবে উচ্চারিত হয়) শব্দের অর্থ ঐতিহ্যগতভাবে বিবৃত হয় : বাহ্ - 'বিস্ময়কর!' (ইংরেজি 'wow' শব্দের পাঞ্জাবি ভাষার প্রতিশব্দ) এবং গুরু - ঈশ্বর, আধ্যাত্মিক পথপ্রদর্শক, শিক্ষকের সংস্কৃত প্রতিশব্দ; একত্রে এর দ্বারা "আশ্চর্যজনক ঈশ্বর" বুঝায়। এটি ঐশ্বরিক বিস্ময় এবং সেই বিস্ময়ের প্রকাশের উপর নির্ভর করে গঠিত। শব্দটির অর্থের আরেকটি ব্যাখ্যা হল যে, এটি একজন মহান প্রশিক্ষককে বোঝায় যিনি তার ছাত্রদের কাছ থেকে অন্ধকার দূরীভূত করেন এবং তাদের আলোকিত করেন।  ওয়াহেগুরুকে একটি নিরাকার এবং সর্বব্যাপী ঈশ্বর হিসাবে বর্ণনা করা হয়েছে এবং কল্পনা করা হয়েছে যার সাথে একজন ভক্ত শিখ গুরুদের শিক্ষা অনুসরণ করে ব্যক্তিগত সম্পর্ক স্থাপন করতে সক্ষম হয়। Page(s) 21–22. ওয়াহেগুরুকে পরম মঙ্গল বলে মনে করা হয় - যার মধ্যে শুদ্ধ আত্মা মিশে যায়, যখন মন্দ তার আগে পরাজিত হয়।   টীকামূহ    তথ্যসূত্র    বহিঃসংযোগ   বিষয়শ্রেণী:শিখধর্মে ঈশ্বরের নাম বিষয়শ্রেণী:শিখ বিশ্বাস ও মতবাদ বিষয়শ্রেণী:স্রষ্টা দেবতা বিষয়শ্রেণী:ঈশ্বরের ধারণা
গোপালদেব (১৫৪০–১৬১১)  একজন ভারতীয় কবি, নাট্যকার এবং পূর্ব আসামের বৈষ্ণব সম্প্রদায়ের প্রধান প্রচারক ছিলেন। তিনি ভবানীপুর, আসামের বাসিন্দা ছিলেন তাই লোকেরা তাকে ভবানীপুরিয়া গোপাল আতা নামে ডাকত। তিনি মহাপুরুষ শ্রীমন্ত শঙ্করদেবের শিষ্য। ষোড়শ শতকে বর্তমান আসামের বড়পেটা জেলার পাঠশালা হতে তিনি  বৈষ্ণব একসারণ মতবাদের প্রচার ও প্রসার ঘটান। তার সাহিত্যগুলি আদি অসমীয়া ভাষায় রচিত।  সংক্ষিপ্ত জীবনী সপ্তদশ শতকে গোপালদেবের জীবনী ও কর্ম উল্লিখিত অন্তত পাঁচটি পুঁথি পাওয়া যায়। গোপালদেব ১৫৪০ সালে আসামের শিবসাগর জেলার নাজিরাতে এজ তাঁতি পরিবারে পিতা কামেশ্বর এবং মা বজরঙ্গীর ঘরে জন্মগ্রহণ করেন। কোচ রাজ্যের রাজা নারায়ণ অসাম রাজ্যের রাজধানী গরগাও দখলের পর, রাজা নারায়ণ অনেক কোচ অধিবাসিদের কামরুপের বিভিন্ন স্থানে বসতি স্থাপনের জন্য প্রেরণ করেছিলেন। সে সময় তাদের পরিবার কামরুপের ভবানীপুরে চলে আসে। তিনি সেখানে একজন ব্রাহ্মণ পণ্ডিতের কাছে প্রাথমিক শিক্ষা লাভ করেন। বাল্যকালে তিনি শ্রীমন্ত শঙ্করদেবের ধর্মীয় শিক্ষার প্রতি অনুরক্ত হন। পরবর্তীতে শঙ্করদেবের শিষ্যত্ব গ্রহণের সুযোগ পান।  গোপালদেবের কমলেশ্বরদেব নামে একজন পুত্র এবংপদ্মপ্রিয়া নামে একজন কন্যা সন্তান ছিল। পদ্মপ্রিয়া হলেন ষোড়শ শতকের প্রথম মহিলা অসমীয়া কবি।  কর্ম একাসরণ ধর্মের একজন বৈষ্ণব গুরু হিসেবে, গোপালদেব কালঝাড় সত্তর প্রতিষ্ঠা করেন। এটির অবস্থান ছিল বর্তমান আসামের বড়পেটা জেলা থেকে ৭ কিলোমিটার দূরে পাঠশালাতে। এটিকে গোপালদেব তার ধর্মকার্য ও সাহিত্য রচনার জায়গা হিসাবে ব্যবহার করেছিলেন। কালঝাড়ে তার ৩৬০ জন শিষ্য ছিল, যারা পরবর্তীতে আসামের বিভিন্ন স্থানে গোপালদেবের একসারণ ধর্মীয় শিক্ষা ব্যবস্থার প্রসার করেন।  সাহিত্যকর্ম গোপালদেব সাহিত্য রচনার ক্ষেত্রে তার গুরু শঙ্করদেবের মত ব্ৰজাবলী ভাষার ব্যবহার করেননি, বরং আদি অসমীয়া ভাষায় লিখিত জন্মযাত্রা, নন্দুৎসব এবং উদ্বোধন বা গোপী-উদ্ধব সংবাদ এবং সেতার পটল প্রমাণের মতো কিছু নাটক রচনা করেছিলেন। এগুলির মধ্যে প্রথম উল্লিখিত তিনটি নাটক কৃষ্ণের লীলা, আচার ও রূদ্ররূপের প্রসংশা সম্বলিত।  তিথি গোপালদেবের জন্মবার্ষিকী গোপালদেবের তিথি হিসাবে আসামের নামঘর এবং সত্রাসে পালিত হয়। আসাম সরকার প্রতি বছর এই উপলক্ষে এই দিনটিকে ছুটি হিসেবে ঘোষণা করেছে।  আরও দেখুন   অসমীয়া সাহিত্য  অসমীয়া ভাষার উল্লেখযোগ্য কবিদের তালিকা  অসমীয়া সাহিত্যিকদের ছদ্মনাম ও বিভূষিত উপাধির তালিকা   তথ্যসূত্র   বিষয়শ্রেণী:১৫৪০-এ জন্ম বিষয়শ্রেণী:১৬১১-এ মৃত্যু বিষয়শ্রেণী:অসমীয়া ভাষার কবি বিষয়শ্রেণী:শিবসাগর জেলার ব্যক্তি বিষয়শ্রেণী:একাসরণ ধর্ম বিষয়শ্রেণী:অসমীয়া ভাষার নাট্যকার বিষয়শ্রেণী:১৬শ শতাব্দীর ভারতীয় নাট্যকার বিষয়শ্রেণী:১৭শ শতাব্দীর ভারতীয় নাট্যকার বিষয়শ্রেণী:১৬শ শতাব্দীর ভারতীয় পুরুষ লেখক বিষয়শ্রেণী:১৭শ শতাব্দীর ভারতীয় পুরুষ লেখক বিষয়শ্রেণী:ভারতীয় পুরুষ নাট্যকার
সনি আট হল কালভার ম্যাক্স এন্টারটেইনমেন্ট এর মালিকানাধীন ভারতের বাংলা ভাষার একটি সাধারণ বিনোদনমূলক পে টেলিভিশন চ্যানেল। চ্যানেলটি ২০০৯ সালে ভারতের পশ্চিমবঙ্গে চালু করা হয়। বর্তমানে চ্যানেলটি ভারতের পশ্চিমবঙ্গের ৪.৯১ মিলিয়ন বাড়িতে দেখা হয়। চ্যানেলটিতে চ্যানেলের নিজস্ব অনুষ্ঠানের পাশাপাশি বেশ কিছু জনপ্রিয় অনুষ্ঠান বাংলায় ডাবিং করে দেখানো হয়। এছাড়াও চ্যানেলটিতে বিভিন্ন সময় বিভিন্ন স্পোর্টস ইভেন্ট বাংলা ধারাবিবরণী সহকারে দেখানো হয়েছে। সংযোগ=https://en.wikipedia.org/wiki/File:Sony_Aath_logo.svg|থাম্ব|118x118পিক্সেল|২০১০ থেকে ২০২২ সাল পর্যন্ত ব্যবহৃত পূর্বতন লোগো   বর্তমান অনুষ্ঠানমালা   অনুষ্ঠানের নাম মূল সম্প্রচারক্রাইম পেট্রল30 মার্চ 2014গোপাল ভাঁড়8 মার্চ 2015 নাট বল্টু10 এপ্রিল 2016 সি.আই.ডি9 জুন 2017বিঘ্নহর্তা শ্রীগণেশ25 এপ্রিল 2022গুল্টে মামা18 মার্চ 2023আমাদের ঠাকুরমার ঝুলি31 মার্চ 2024জিও গোপুদা26 এপ্রিল 2025বীর হনুমান16 জুন 2025যশোদা মায়ের নন্দলাল7 জুলাই 2025   প্রাক্তন অনুষ্ঠানমালা  • সানডে হরর স্পেশাল  • বিরুদ্ধ  • লেডিস স্পেশাল  • হঠাৎ ৩৭ বছর পর  • সি.আই.ডি. কলকাতা ব্যুরো  • সত্য ঘটনা অবলম্বনে  • যখন... ভূত আসে  • ভারতের বীরপুত্র - মহারাণা প্রতাপ  • এফ.আই.আর.  • ভয়ানক  • এন্টারটেইনমেন্ট কে লিয়ে কুছ ভি করেগা  • কোনটা সত্যি কোনটা দুর্ঘটনা  • একা  • ভাঁবর  • বুগি উগি কিডস চ্যাম্পিয়নশিপ  • আদালত  • সূরিয়া: দ্য সুপার কপ  • এনকাউন্টার  • নন স্টপ হিটস্  • আহট  • মহাবলী হনুমান  • পঞ্চতন্ত্রের মন্ত্র  • নিক্স: যে সব পারে  • মহাভারত  • পাপ-ও-মিটার  • তোমার মেয়ে কী কারে?  • গুটর গু  • বালবীর  • আলাদিন  • কল্পপুরের গল্প  • আমার সাঁই: শ্রদ্ধা আর ধৈর্য  • তারক মেহতা কা ছোটা চশমা  • শ্রীমদ রামায়ণ  অ্যানিমেটেড মুভি  • গোয়েন্দা গোপাল: দাবার চাল  • গোয়েন্দা গোপাল: শেষ চক্রান্ত  • গোয়েন্দা গোপাল: অন্তিম প্রতিশোধ  • গোপালের বুদ্ধি ভূতের মুক্তি  • গোপাল ভাঁড়: সর্বমণি চুরি  • নাট-বল্টু আর ভূতের বাড়ি  • গোপাল ও গুপ্তচর  • চিতার গুহায় নাট বল্টু   এছাড়াও অন্যান্য   জ়ি বাংলা  কালার্স বাংলা  স্টার জলসা  এন্টার১০ বাংলা  সান বাংলা   তথ্যসূত্র    বহিঃসংযোগ   চ্যানেল 8 4 আগস্ট 2009 থেকে  এটিএন সনি আট  বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:সোনি এন্টারটেনমেন্ট টেলিভিশন বিষয়শ্রেণী:সোনি ছবি টেলিভিসন বিষয়শ্রেণী:ভারতের চলচ্চিত্র চ্যানেল বিষয়শ্রেণী:২০০৮ সালে প্রতিষ্ঠিত টেলিভিশন চ্যানেল ও স্টেশন বিষয়শ্রেণী:কলকাতার টেলিভিশন স্টেশন বিষয়শ্রেণী:২০০৩-এ পশ্চিমবঙ্গে প্রতিষ্ঠিত বিষয়শ্রেণী:সনি পিকচার্স টেলিভিশন বিষয়শ্রেণী:২০০৯-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:সনি পিকচার্স নেটওয়ার্ক ইন্ডিয়া বিষয়শ্রেণী:২০০৯-এ পশ্চিমবঙ্গে প্রতিষ্ঠিত
কুমিল্লা খাদিশিল্পের তৈরি কাপড় দেশ/বিদেশের সকল শ্রেনির মানুষের কাছে অনেক প্রিয় কাপড়। ১৯২১ সালে মহাত্মা গান্ধীর ডাকে ব্রিটিশ বিরোধী আন্দোলনের সময় এ কাপড়ের জনপ্রিয়তা বেড়ে উঠে। "স্বদেশী পণ্য গ্রহণ কর আর বিদেশী পণ্য বর্জন কর" এই শ্লোগানের ওপর ভিত্তি করেই তৎকালীন সময়ে খাদিশিল্পের উৎপত্তি হয়।  নামকরণ খাদি কাপড়ের নামকরণ নিয়ে রয়েছে মতবাদ। দেশে যখন খাদি কাপড়ের চাহিদা বেড়ে যায় তখন সাধারণ মানুষের কাপড়ের চাহিদা পূরণ করার জন্য মাটির নিচে গর্ত করে পায়ে চালানো প্যাডল দ্বারা এ কাপড় তৈরি হতো। খাদ থেকে তৈরি হতো বলে এর নাম হয় খদ্দর বা খাদি। আবার অনেকে বলে থাকে খদ্দর শব্দটি গুজরাত শব্দ। এই শব্দ থেকে খাদি বা খদ্দর হচ্ছে।  ইতিহাস প্রাচীন কাল থেকেই এ উপমহাদেশে কুমিল্লার তৈরি খাদি বা খদ্দর কাপড়ের চাহিদা ছিল প্রচুর। এই চাহিদা কে ধরে রাখার জন্য ১৯৫২ সালের ভাষা আন্দোলনের পর তৎকালীন কুমিল্লা সরকারি ভিক্টোরিয়া কলেজের অধ্যক্ষ ও বার্ডের প্রতিষ্ঠাতা ড.আখতার হামিদ খান ও তৎকালীন গভর্নর ফিরোজ খান নুনের সহযোগীতায় দ্য খাদি এন্ড কটেজ ইন্ড্রাস্ট্রিজ অ্যাসোসিয়েশন প্রতিষ্ঠা করেন। তখন কুমিল্লার অভয়াশ্রমে, চট্টগ্রামের প্রবর্তক সংঘ, আর নোয়াখালীর গান্ধী আশ্রমে খাদি বা খদ্দর কাপড় বোনা হতো। তখন চান্দিনাতে ড.আখতার হামিদ খান প্রতিষ্ঠিত দি খাদি কো-অপারেটিভ অ্যাসোসিয়েশন লিমিটেড এর হাল ধরেন চান্দিনার শৈলেন গুহ ও তার ছেলে বিজন গুহ। তারা এই খাদিশিল্পের সুনাম ছড়িয়ে দেয়ার জন্য অনবরত কাজ করে গেছেন। শৈলেন গুহ মারা যাবার পর তার ছেলে বিজন গুহ এ শিল্প কে ধরে রাখছেন কোন মতে। চান্দিনাতে মহাত্মা গান্ধীর স্মৃতি বিজড়িত একটি তাঁতশিল্প রয়েছে আজও।  ১৯৯৪ সালে কুমিল্লার খাদিশিল্প তাদের গুণগত মানের জন্য আন্তর্জাতিক স্বীকৃতি পায়।   বর্তমান অবস্থা  কুমিল্লার চান্দিনা, মুরাদনগর ও দেবিদ্বারে সহস্রাধিক তাঁতশিল্প রয়েছে। এই সব অঞ্চলের তাঁতশিল্পীরা প্রাণপণ চেষ্টা চালিয়ে যাচ্ছেন এ সুনাম খ্যাত শিল্প কে ধরে রাখার জন্য। কিন্তু বর্তমান তথ্য প্রযুক্তির তৈরি করা কাপড়ের সাথে টিকে থাকাটা কষ্টকর হয়ে পড়ছে। তাছাড়া অপরদিকে রয়েছে কাপড় তৈরিকরণ কাঁচামালের অস্বাভাবিক মূল্য বৃদ্ধি।  পৃষ্ঠপোষকতা কুমিল্লার স্বনামধন্য খাদিশিল্পকে টিকিয়ে রাখতে হলে সরকারের সহযোগীতা প্রয়োজন। তাঁতের আসল খাদির চাহিদা আছে সব সময়ই, তবে কাঁচামালের অভাবে বিলুপ্ত প্রায় তাঁতের খাদি ফিরিয়ে আনতে সরকারি পৃষ্ঠপোষকতা প্রয়োজন। শেষ প্রজন্মে তাঁতের দক্ষ কারিগর যারা টিকে আছেন তাদেরকে স্বল্প সুদে ঋণ, প্রশিক্ষণ ও সংরক্ষণের ব্যবস্থা করা গেছে মসলিনের চেয়েও সহজে খাদিও উত্তরণ সম্ভব।   তথ্যসূত্র  বিষয়শ্রেণী:বাংলাদেশী পোশাক
স্টেট রুট ১৬৭ (এসআর ১৬৭) যুক্তরাস্ট্রের উল্টর-পূর্বাঞ্চলীয় ওহাইও রাজ্যের অন্তর্গত পূর্ব-পশ্চিমমুখী ১৪.০৮ মাইল (২২.৬৫ কি.মি) লম্বা একটি রাজ্য মহাসড়ক। রাস্তাটির পশ্চিম প্রান্তবিন্দু জেফার্সনের এসআর ৪৬ এবং এসআর ৩০৭ এর মিলিত সড়কের উত্তরপ্রান্তে অবস্থিত, যখন কিনা রাস্তাটির পূর্বপ্রান্ত বিন্দু কনিয়াট থেকে ১৩ মাইল (২১ কি.মি) দক্ষিণে পেন্সিলভেনিয়া স্টেট লাইনে অবস্থিত, এখান থেকে রাস্তাটি পেন্সিলভেনিয়া রুট ১৯৮ (পিএ ১৯৮) নামধারন করে পূর্বদিকে চলতে থাকে। ১৯২৩ সালে রাস্তাটিকে তৈরী করার পর তিনবার দিক পরিবর্তন করা হয়েছে।   রাস্তার বিবরণ  জেফার্সনের এসআর ৪৬ এবং এসআর ৩০৭ এর মিলিত সড়কের উত্তরপ্রান্তবিন্দু থেকে এসআর ১৬৭ এর যাত্রা শুরু। বিচ স্ট্রিট নামে পরিচিত এই রাস্তাটি পূর্বদিক বরাবর চলে আস্টাবিউলা, কার্সন এন্ড জেফার্সন এর মালিকানাধীন একটি রেলপথ অতিক্রম করে। এসআর ১৬৭ আস্তে আস্তে উল্টর-পূর্বদিক বরাবর মোড় নিয়ে প্রায় তিনমাইল পথ অতিক্রম করে এসআর ১১ এর ডায়মন্ড ইন্টারচেঞ্জে উপস্থিত হয়। তারপর ডেনমার্ক ট্উানশিপের মাঝামাঝি পৌছে রাস্তাটি এসআর ১৯৩ অতিক্রম করে। এরপর স্ট্যানহোপ-কিলন্সভ্যালি রাস্তা অতিক্রম করে, এসআর ১৬৭ প্রথমে সামান্য উত্তরদিকে ঘুড়ে যায় এবং তারপর আবার দক্ষিণ দিকে ঘুড়ে গিয়ে সোজা পূর্বদিক বরাবর চলতে থাকে। পিয়ারপন্ট গ্রামে এসে রাস্তাটি এসআর ৭ এর সাথে মিলিত হয়ে প্রায় একমাইল পথ উত্তরদিকে অতিক্রম করে। অবশেষে রাস্তাটি আবার পূর্বদিকে ঘুরে গিয়ে ওহাইও-পেন্সিলভেনিয়া স্টেট লাইন অতিক্রম করে পিএ ১৯৮ নামধারন করে। পরবর্তি অংশের বেশিরভাগ রাস্তাই কৃষিখেতের পাশ দিয়ে চলমান। রাস্তাটির জেফার্সন প্রান্তদিয়ে দৈনিক গড়ে সর্বোচ্চ ২,২৬০ টি যানবাহন চলাচল করে। অন্যদিকে স্টেট লাইন প্রান্তদিয়ে সর্বনিম্ন দৈনিক গড়ে ৩৩০টি যানবাহন চলাচল করে।   ইতিহাস  ১৯২৩ সালে এসআর ৭ থেকে সংক্ষিপ্ত পথে পেন্সিলভেনিয়া স্টেট লাইনের পূর্ব রিচমন্ড সেন্টারে যাবার সড়ক হিসেবে একটি গ্রামের মধ্যদিয়ে রাস্তাটি তৈরী করা হয়। তারপর ১৯২৮ সালে, রাস্তাটিকে জেফার্সন থেকে পেন্সিলভেনিয়া স্টেট লাইনের পিয়ার পয়েন্ট পর্যন্ত বর্ধিত করা হয়। নতুন পশ্চিম প্রান্তবিন্দুটি তখন ছিল এসআর ৪৬/৮৪ তে (বর্তমান এসআর ৩০৭) জেফার্সন এবং পূর্বপ্রান্তবিন্দুটি ছিল স্টেট লাইনের উল্টর রিচমন্ড সেন্টারে। তারপর ১৯৩২ সালে রাস্তাটির ইউএস ৬ এর সাথে মিলিত সড়ক তৈরী করে। মিলিত অংশটি এসআর ৭ থেকে পেন্সিলভেনিয়া স্টেট লাইন পর্যন্ত বিস্তৃত ছিল। ১৯৩৯ সালে রাস্তাটির ইউএস ৬ এর মিলিত অংশকে এসআর ৫৩৮ দ্বারা প্রতিস্থাপন করা হয়। এরপর ১৯৬৯ সালে, এসআর ১১ কে অ্যাট-গ্রেট ইন্টারসেকশান হিসেবে এসআর ১৬৭ তে খোলা হয়, সাত বছর পর, ইন্টারসেকশানকে ইন্টারচেঞ্জ হিসেবে পরিবর্তন করা হয়। ১৯৭৯ থেকে ১৯৮১ সালের দিকে, রাস্তাটিকে উত্তর জেফার্সন থেকে বর্তমান অবস্থায় ঘুরিয়ে দেয়া হয়।   মূখ্য অংশবিশেষ  থাম্ব|ডান|পিয়ারপন্টের নিকটে এসআর ১৬৭         তথ্যসূত্র   বিষয়শ্রেণী:ওহাইও অঙ্গরাজ্যের মহাসড়ক
বিশ্ব সামাজিক ন্যায়বিচার দিবস বা সামাজিক ন্যায়বিচার সমতা দিবস হলো একটি আন্তর্জাতিক দিবস যা সামাজিক ন্যায়বিচার প্রচারের প্রয়োজনীয়তাকে স্বীকৃতি দেয়। এর মধ্যে দারিদ্র্য, বর্জন, লিঙ্গ বৈষম্য, বেকারত্ব, মানবাধিকার এবং সামাজিক সুরক্ষার মতো সমস্যাগুলি মোকাবেলার প্রচেষ্টা অন্তর্ভুক্ত রয়েছে। বার্ষিকভাবে এই দিবস ২০ ফেব্রুয়ারি পালিত হয়।  পটভূমি  জাতিসংঘ, আমেরিকান লাইব্রেরি অ্যাসোসিয়েশন (এএলএ) এবং আন্তর্জাতিক শ্রম সংস্থাসহ অনেক সংস্থা দারিদ্র্য, সামাজিক ও অর্থনৈতিক বর্জন এবং বেকারত্ব মোকাবেলা করে বৃহত্তর সামাজিক ন্যায়বিচার সম্পর্কে বিবৃতি দেয়। জাতিসংঘের সাধারণ পরিষদ ২০০৭ সালের ২৬ নভেম্বর এর অনুমোদন দেয়। ২০০৭ সাল থেকেই। এই দিবস পালন শুরু হয় এবং ২০০৯ সাল থেকে শুরু করে প্রতি বছর ২০ ফেব্রুয়ারি বিশ্ব সামাজিক ন্যায়বিচার দিবস হিসেবে পালন করার সিদ্ধান্ত নেওয়া হয়েছে।  ২০ ফেব্রুয়ারি বিশ্ব সামাজিক ন্যায়বিচার দিবস পালিত হয়।  সারা বিশ্বে জাতিসংঘের উদ্যোগে দিবসটি পালিত হয়ে আসছে। জাতিসংঘের মতে সামাজিক ন্যায়বিচারের জন্য বিশ্বায়নের ইতিবাচক দিকগুলোর সঙ্গে সঙ্গে বিপজ্জনক দিকগুলোর ওপর দৃষ্টি দেওয়া দরকার। উপযুক্ত সামাজিক ন্যায়বিচার এবং দুর্নীতিমুক্ত সমাজ গঠনের লক্ষ্যে এই দিবসটি পালনের উদ্দেশ্য।    তথ্যসূত্র   বিষয়শ্রেণী:জাতিসংঘের দিবস বিষয়শ্রেণী:ফেব্রুয়ারি উদ্‌যাপন বিষয়শ্রেণী:সামাজিক ন্যায়বিচার বিষয়শ্রেণী:আন্তর্জাতিক উদ্‌যাপন
মেম্বর গগৈ (১ অক্টোবর ১৯৩৭ - ১৬ ডিসেম্বর ২০১৬)  আসামের একজন ভারতীয় জাতীয় কংগ্রেস রাজনীতিবিদ ছিলেন। তিনি ২০০১ থেকে ২০১৬ সাল পর্যন্ত তেওকের আসাম বিধানসভার ৩, বার সদস্য ছিলেন। তিনি ১৯৯১ এবং ১৯৯৬ সালে তেওক আসনের জন্য প্রতিদ্বন্দ্বিতা করেছিলেন কিন্তু তেওকের বর্তমান বিধায়ক রেনুপোমা রাজখোয়ার কাছে হেরেছিলেন। তিনি মুখ্যমন্ত্রী হিতেশ্বর সাইকিয়ার শ্যালক ছিলেন।   তথ্যসূত্র   বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:২০১৬-এ মৃত্যু বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:১৯৩৭-এ জন্ম
এপিক এয়ার বাংলাদেশের একটি বেসরকারি বিমান সংস্থা, ইহাদের ফ্লাইট পরিচালনা এখনও পরিকল্পনার পর্য্যায় আছে। সংস্থাটি ২০১৪ এর শেষ দিকে বাজেট এয়ারলাইন (Budget airline) হিসাবে কার্যক্রম শুরু করবে বলে পরিকল্পনা করেছে। রিজেন্ট এয়ারওয়েজ এর প্রাক্তন প্রধান নির্বাহী কর্মকর্তা (CEO) ইমরান আসিফ এই সংস্থার প্রধান পদে আছেন।   উড়োজাহাজ বহর   এপিক এয়ার ২০শে মার্চ ২০১৪ বৃহস্পতিবার তাদের বিমানের নতুন লিভারি (উড়োজাহাজের বাহ্যিক অলঙ্করণ) উন্মোচন করেছে। বোয়িং ৭৩৭ দিয়ে তাদের বিমানবহর পরিচালনা করবে। বোয়িং এর সহায়তায় বোয়িং ৭৩৭ এর নতুন লিভারির ডিজাইন করেছে আমেরিকার সিয়াটলের এয়ারলাইন ব্রান্ডিং কোম্পানি টিগ (Teague) । উজ্জ্বল হলুদ এবং ধূসর রঙের ছককাটা নকশা দিয়ে তৈরি করা হয়েছে এ লিভারি।http://184.164.143.85/fullnews/bn/276131.html  সংগৃহীত ১৫ সেপ্টেম্বর ২০১৪  প্রাথমিক ভাবে  দুইটি বোয়িং ৭৩৭-৮০০এস উড়োজাহাজ দিয়ে এপিক এয়ার এর বহর যাত্রা শুরু করবে বলে বলে জানা গেছে ।http://www.routesonline.com/news/29/breaking-news/240491/epic-air-plans-to-bring-low-cost-model-to-bangladesh/   সংগৃহীত ১৫ সেপ্টেম্বর ২০১৪   যাত্রী সেবা   এপিক এয়ার বাংলাদেশে সর্বপ্রথম বাজেট এয়ারলাইন পরিচালনার পরিকল্পনা করেছে। পৃথিবীর বিভিন্ন দেশে, একটি বিশেষ শ্রেণীর যাত্রীদের কাছে এই সেবা অনেক জনপ্রিয় ।   গন্তব্যসমূহ     বাংলাদেশ  গন্তব্যসমূহ এখনো পরিকল্পনা পর্যায় রয়েছে । প্রাথমিক ভাবে চট্টগ্রাম এবং সিলেট হবার সম্ভবনা।   তথ্যসূত্র    বহিঃসংযোগ   বিষয়শ্রেণী:বাংলাদেশের বিমান পরিবহন সংস্থা বিষয়শ্রেণী:২০১৪-এ প্রতিষ্ঠিত
ব্যবহার এই টেমপ্লেটটি কোনো ব্যবহারকারী পাতায় সংযোগ প্রদান এবং ব্যবহারকারীর নাম প্রদর্শন করার একটি উপায় প্রদান করে থাকে, যেমন ।  এটি ব্যবহারকারীর সংক্ষিপ্ত নামের জন্য সাহায্য করতে পারে না, যেমন "উদাহরণ", কিন্তু কোন ব্যবহারকারীর দীর্ঘ নাম প্রদর্শনের ক্ষেত্রে উপযোগী হতে পারে, যেমন ।  উদাহরণ  অথবা শর্টকাট আকারে   প্রদান করে  বিকল্প The desired result can also be achieved using the pipe trick feature of the MediaWiki software. For example, the wikitext  প্রদান করে উদাহরণ   আরও দেখুন Help:Magic  বিষয়শ্রেণী:ব্যবহারকারীর নাম অভ্যন্তরীণ সংযোগ টেমপ্লেট
যে কোন দেশের এলাকা বা অঞ্চলের জনসংখ্যাকে একক অবস্থান থেকে হালনাগাদ করার অনুমতি দেয়। একটি নিবন্ধে এটি ব্যবহার করতে, এইভাবে টেমপ্লেটটি প্রবেশ করান {{ইউএন জনসংখ্যা|দেশের নাম}}, জনসংখ্যার জন্য (ইউএন ডব্লিউপিপি দেশের নাম ব্যবহার করুন, যা আপনি টেমপ্লেটে সম্পাদনার জন্য খোলার মাধ্যমে খুঁজে পেতে পারেন)।  আপনি বছর, উৎস, এবং তথ্যসূত্র উল্লেখ করতে পারেন (টেবিল দেখুন)। এটি তথ্যছক এবং গদ্য উভয় ক্ষেত্রেই কাজ করবে।   ব্যবহার   তারিখ  কোড এবং নমুনা ব্যবহার  ফলাফল সূত্র  {{ইউএন জনসংখ্যা|Source}}   বছর  {{ইউএন জনসংখ্যা|Year}}   তথ্যসূত্র  {{ইউএন জনসংখ্যা|ref}}   দেশের জনসংখ্যা  থাইল্যান্ডের জনসংখ্যা হল {{ইউএন জনসংখ্যা|Thailand}}   দেশের জনসংখ্যা  থাইল্যান্ডের জনসংখ্যা হল প্রায় {{#expr:{{formatnum:{{ইউএন জনসংখ্যা|Thailand}}|R}}/1e6 round 0}} মিলিয়ন   দেশের জনসংখ্যা  থাইল্যান্ডের জনসংখ্যা হল প্রায় {{#expr:{{formatnum:{{ইউএন জনসংখ্যা|Thailand}}|R}}/1e6 round 1}} মিলিয়ন  দেশের জনসংখ্যা  থাইল্যান্ডের জনসংখ্যা হল  {{#expr:floor({{formatnum:{{ইউএন জনসংখ্যা|Thailand}}|R}}/1e6)}} মিলিয়ন চেয়ে অধিক   তথ্যগুলি জাতিসংঘের জনসংখ্যা বৃদ্ধির অনুমান ওয়েবসাইট থেকে নেওয়া হয়েছে, যা বার্ষিক আপডেট করা হয়। বর্তমান তথ্য ২০১৮ অনুমান: https://population.un.org/wpp/  পরিসংখ্যান হালনাগাদ করার সময়, বছর হালনাগাদ করুন (শীর্ষে)।   তথ্যসূত্র